چین‌ین هونگ کونگ اؤزل ایداری بؤلگه‌سینده مین‌لرله اینسان، دموکراتیک اصلاحات و گؤستریچی‌لره قارشی گوج ایستیفاده ائدیلمه‌سی‌نین سوروشدورماسی طلبی ایله کوچه‌لره تؤکولدو.
ویکتوریا لیمانینین کاولون بؤلگه‌سینه دوغرو گئدیشه کئچن مین‌لرله گؤستریچی آراسیندا قارا پالتارلار گئین و ماسکا ​​تاخان گنج‌لرین یانیندا اوشاقلارییلا قاتیلان‌لار دقتی چکدی.
بیر چوخ گؤستریجی، دموکراتیا طلب‌لرینی ایشاره ائتمک اوچون بیر ال هاوادا "بئش طلب، داها آز دئییل" و " پولیس گوجونو داغیت" شعارلاری آتدی.
هونگ کونگ‌دا گؤستری‌لر اوچون وظیفه‌لن‌دیریلن چئویک قوت، بعضی بؤلگه‌لرده بیبر گازی و گؤزیاشاردیجی گاز ایستیفاده ائدرکن، گؤستریچی‌لرین پولیسه پیاده رو داش‌لاری آتدیغی گؤرولدو.
بؤلگه‌ده سحر ساعات‌لاریندا ده ساری شارلار داشییان و پولیسین گؤزیاشاردیجی گاز ایستیفاده ائتمسینی اعتراض ائدن 200 نفرلیک قروپ، حکومت بینا‌لارینا یاخین ادینبورگ‌ه میدانینا گئتمیشدی.
قارا پالتارلار گئین، ماسکا ​​تاخان و آمریکا بایراق‌لاری داشییان بیر دیگر قروپ دا آمریکا کونسول‌لوغونون قارشی‌سیندا توپلانمیشدی.
بعضی گؤستریچی‌لرین باشقان (دونالد) ترامپ، لطفاً هونگ کونگ‌و اؤزگورلشدیر، هونگ کونگو یئنه بؤیوک ائت یازی‌لی پلاکات‌لار داشیماسی دقتی چکمیشدی.
